Ерих Фрид
Как да бъдеш целувана

Превод от немски: Венцеслав Константинов, —

chitanka.info

Когато те целувам

целувам

не само устните ти

не само пъпа ти

не само скута ти

целувам също твоите въпроси

и твоите желания

целувам твоите размишления

твоите колебания

и твоята смелост

любовта ти към мен

и свободата ти от мен

твоите нозе

които са дошли

и пак ще си отидат

целувам те

каквато си

и каквато ти ще бъдеш

утре и след дни

и когато времето ми свърши

1979

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.